Teddy Flack

Edwin Harold «Teddy» Flack (født 5. november 1873 i London, død 10. januar 1935) var en australsk friidrettsutøver.

Flack ble olympisk mester to ganger i 1896 i Athen under de første olympiske lekene i moderne tid. Han vant både 800 og 1500 meter, han vant 1500-metersløpet etter en duell mot favoritten Arthur Blake. Sin andre olympiske tittel vant han to dager senere da han vant 800-metersfinalen på tiden 2.11,0. Flack stilte også opp i maraton dagen etter, til tross for at han aldri hadde konkurrert i lengre løp enn 10 miles. Halvveis i maratonløpet lå han på andreplass bak Albin Lermusiaux fra Frankrike, som hadde vunnet bronsemedalje på 1500 m. Etter 32 kilometer brøt franskmannen, og dermed var Flack i teten. Men kun 4 kilometer fra mål kollapset han, og da en gresk tilskuer prøvde å hjelpe ham, slo han ned tilskueren. Flack ble diskvalifisert. 

Flack deltok også i tennisturneringen, både i single og double, i Athen. Han tapte i innledende runde for Aristidis Akratopoulos fra Hellas i single. I double spilte han sammen med George S. Robertson. De kom til semifinalen etter å ha vunnet den første kampen på walk over. De tapte semifinalen for Dionysios Kasdaglis fra Egypt og Demetrios Petrokokkinos fra Hellas. De kom dermed på tredjeplass, men i 1896 var det kun vinneren som fikk medalje i sølv. Det var først under OL 1904 det ble innført gull, sølv og bronse for de tre første plassene.

 OL-medaljer (med flere nasjoner på samme lag) 
 1896  Athen - 16px|Bronse Bronse i tennis double (sammen med George S. Robertson)  Storbritannia

 Referanser 

 Eksterne lenker 


Kategori:Personer fra London
Kategori:Personer fra Victoria
Kategori:Australske mellomdistanseløpere
Kategori:Olympiske mestere for Australia
Kategori:Olympiske mestere i friidrett
Kategori:Olympiske bronsemedaljevinnere
Kategori:Medaljevinnere under Sommer-OL 1896
Kategori:Deltakere for Australia under Sommer-OL 1896
Kategori:Friidrettsutøvere under Sommer-OL 1896
Kategori:Tennisspillere under Sommer-OL 1896